แจ๊ค หม่า เผยอาจวางมือจากตำแหน่งประธานบริษัทวันจันทร์นี้ - FINNOMENA
แจ๊ค หม่าให้สัมภาษณ์ว่าตนมีแผนที่จะวางมือจากตำแหน่งประธานกรรมการบริษัทในวันจันทร์ที่จะถึงนี้ (10 กันยายน) แล้วไปให้เวลากับการศึกษาผ่านมูลนิธิแจ๊ค หม่า
11 ก.ย. 2561

แจ๊ค หม่าให้สัมภาษณ์ว่าตนมีแผนที่จะวางมือจากตำแหน่งประธานกรรมการบริษัทในวันจันทร์ที่จะถึงนี้ (10 กันยายน) แล้วไปให้เวลากับการศึกษาผ่านมูลนิธิแจ๊ค หม่า
โดยหลังจากวางมือจากตำแหน่งประธานกรรมการบริษัทแล้ว หม่าจะยังคงอยู่ในคณะกรรมการบริหารของ Alibaba และยังคงเป็นผู้ให้คำปรึกษาของบริษัทต่อไป
ก่อนหน้านี้หม่า ได้พูดไว้ในบทสัมภาษณ์ว่า “ผมคิดว่าวันหนึ่ง ในไม่ช้าก็เร็ว ผมจะกลับไปสอนหนังสืออีกครั้ง เพราะมันเป็นสิ่งเดียวที่ผมคิดว่า ผมทำได้ดีกว่าการเป็นซีอีโอที่ Alibaba”
หม่า บอกว่า การวางมือของเขาในครั้งนี้ ไม่ใช่จุดสิ้นสุดของ Alibaba หากแต่เป็นการเริ่มต้นใหม่ เป็นยุคสมัยใหม่ของ Alibaba ซึ่งอันที่จริงแล้ว หม่า ลงจากตำแหน่งซีอีโอตั้งแต่ปี 2013 และดำรงตำแหน่งประธานกรรมการบริษัทมาจนถึงวันนี้
แจ๊ค หม่า เคยให้สัมภาษณ์กับ Bloomberg TV โดยบอกว่า การเข้ามาทำธุรกิจ Alibaba ในช่วงเกือบ 20 ปีที่ผ่านมานี้ถือเป็นเรื่องบังเอิญ แต่แน่นอนว่า ความบังเอิญของหม่า ก็ได้สร้าง Alibaba จนมีมูลค่าในตลาดถึง 4 แสนล้านดอลลาร์!
Update : ทั้งนี้ หม่า จะดำรงตำแหน่งการเป็นสมาชิกในคณะกรรมการของอาลีบาบา กรุ๊ป ต่อไปจนครบวาระ คือ จนถึงการประชุมประจำปีผู้ถือหุ้นในปี พ.ศ.2563 และให้ทาง แดเนียล จาง นั่งเก้าอี้ประธานอาลีบาบา มีผล 10 ก.ย. 62
ที่มา : https://www.nytimes.com/2018/09/07/technology/alibaba-jack-ma-retiring.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: